เคียงลม เป็นร้านอาหารน่ารัก ในซอยบางไผ่ นนทบุรี เข้าซอยโรงแรมเดอะริช เลยโรงแรมมา 2 โค้ง ร้านอยู่ฝั่งขวา ..มีอาหารสองสไตล์ ทั้งสเต็ก สปาเก็ตตี้ สลัด และอาหารแบบไทยๆ 
วันนี้สั่งสปาเก็ตตี้กะเพรากุ้ง อร่อยๆ โอเคเลย...ข้าวผัดแฮม ใช้ข้าวกล้องมาผัด หน้าตาน่าทาน รสชาติดี มีคุณภาพ...อีกจานลองสลัดยำสาหร่าย จานนี้มีประโยชน์ต่อสุขภาพ แต่เรายังคิดว่า ยำสาหร่าย กับสลัด ดูไม่ค่อยเข้ากันเท่าไหร่ น่าจะสั่งซีซาร์สลัด ที่เคยทาน อร่อยกว่าค่ะ
ร้านนี้มองจากภายนอกอาจดูไม่โดดเด่น แต่เข้ามานั่งแล้วเชื่อว่าต้องชอบ เพราะบรรยากาศการตกแต่งทำให้รู้สึกอบอุ่น ไทยๆ เปิดเพลงเก่าๆ ชอบมากเลยค่ะ